OBEC VRÁDIŠTE



**Všeobecne záväzné nariadenie**

**Obce Vrádište**

**č 3/2020**

**o poplatku za miestny rozvoj v obci Vrádište**

Milan Kováč

starosta obce

Schválené OcZ dňa 07.12.2020

Uznesenie č. 94/2020

Vyvesené na úradnej tabuli: 10.12.2020

Účinnosť: 01.01.2021

Obec Vrádište (ďalej len „Obec“) podľa ustanovenia § 6 ods. 1 zákona SNR č. 369/1990 Zb. o obecnom zriadení v znení neskorších predpisov a v súlade s ustanovením § 2 NR SR č. 447/2015 Z. z. o miestnom poplatku za rozvoj a o zmene a doplnení niektorých zákonov ( ďalej len „ zákon o miestnom poplatku za rozvoj“) vydáva toto všeobecne záväzné nariadenie (ďalej len „VZN“) v nasledovnom znení:

**Čl. 1**

**Úvodné ustanovenia**

1).     Týmto VZN ustanovuje pre územie obce Vrádište, ktoré je tvorené jedným katastrálnym územím Vrádište.

2) Účelom tohto VZN je určiť sadzby poplatku pre jednotlivé stavby podľa druhu stavieb.

**Čl.  2**

**Poplatník a základ poplatku**

1)   Poplatníkom na účely tohto VZN je fyzická osoba alebo právnická osoba, ktorej bolo ako stavebníkovi vydané právoplatné stavebné povolenie, rozhodnutie o povolení zmeny stavby pred jej dokončením, rozhodnutie o dodatočnom povolení stavby alebo ktorá ako stavebník ohlásila stavbu stavebnému úradu.[[1]](#footnote-1)

2)   Základom poplatku za rozvoj je výmera nadzemnej časti podlahovej plochy realizovanej stavby v m2, ktorá je predmetom poplatku za rozvoj definovanej zákonom[[2]](#footnote-2), pričom na účely tohto VZN sa za podlahovú plochu nadzemnej časti stavby považuje súčet výmery všetkých miestností v nadzemných podlažiach  stavby.

**Čl.  3**

**Sadzby poplatku**[[3]](#footnote-3)

Obec Vrádište ustanovuje nasledovné sadzby poplatku v členení podľa stavieb:

1. stavby na bývanie - **výška sadzby 35 EUR za každý aj začatý m2,**
2. stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu –**výška sadzby 10 EUR za každý aj začatý m2,**
3. priemyselné stavby a stavby využívané na skladovanie vrátane stavieb na vlastnú administratívu – **výška sadzby 10 EUR za každý aj začatý m2,**
4. stavby na ostatné podnikanie a na zárobkovú činnosť, stavby využívané na skladovanie a administratívu súvisiacu s ostatným podnikaním a so zárobkovou činnosťou – **výška sadzby 10 EUR za každý aj začatý m2**a
5. ostatné stavby – **výška sadzby 10 EUR za každý aj začatý m2.**

**Čl. 4**

**Výpočet poplatku a jeho platenie**

1)   Poplatok sa vypočíta[[4]](#footnote-4) ako súčin základu uvedeného v čl. 2 ods. 2 tohto VZN znížený o 60 m2  a sadzby uvedenej v čl. 3 tohto VZN. Výška poplatku sa zaokrúhľuje na eurocenty smerom nadol.

2)   Výšku poplatku určí obec Vrádište vo svojom rozhodnutí[[5]](#footnote-5), ktoré sa doručuje poplatníkovi podľa čl. 2 ods. 1 tohto VZN. Vyrubený poplatok za rozvoj je splatný do 15 dní odo dňa nadobudnutia právoplatnosti rozhodnutia vydaného Obcou Vrádište.

**Čl. 5**

**Spoločné a záverečné ustanovenia**

1.Toto všeobecne záväzné nariadenie bolo schválené Obecným zastupiteľstvom vo Vrádišti dňa 07.12.2020 uznesením číslo 94/2020

2.Toto všeobecne záväzné nariadenie nadobúda účinnosť dňa 1.1.2021.

Vo Vrádišti, dňa 10. decembra 2020

Milan Kováč

starosta

1. § 5 ods. 1 zákona NR SR č. 447/2015 Z. z. o miestnom poplatku za rozvoj [↑](#footnote-ref-1)
2. § 3 zákona NR SR č. 447/2015 Z. z. o miestnom poplatku za rozvoj [↑](#footnote-ref-2)
3. §7 zákona NR SR č. 447/2015 Z. z. o miestnom poplatku za rozvoj [↑](#footnote-ref-3)
4. § 8 ods. 1, ods. 2, ods. 3, ods. 4 zákona NR SR č. 447/2015 Z. z. o miestnom poplatku za rozvoj [↑](#footnote-ref-4)
5. § 9 zákona NR SR č. 447/2015 Z. z. o miestnom poplatku za rozvoj [↑](#footnote-ref-5)